Man vas ná moord op ma, dogter | Maroela Media
ŉ Middeljarige man is Saterdag in hegtenis geneem ná die dubbele moord op ŉ ma en haar dogter in Hebron in Noordwes.
Maroela Media het verlede week berig die liggame van ŉ 68-jarige ma en haar 34-jarige dogter is Saterdag in hul huis deur ŉ ander dogter aangetref. Die ma se liggaam was in die eetkamer, terwyl die een dogter se liggaam vasgebind in die badkamer aangetref is.
Die 45-jarige verdagte is vasgetrek en die foon van een van die oorledenes is in sy besit gevind. Hy verskyn Maandag in die landdroshof in Ga-Rankuwa.
“Dit is sleg dat mans nog sulke gruwelike misdade teen vroue pleeg. Ons moet ŉ manier vind om hierdie misdade stop te sit,” het Sello Lehari, LUR vir gemeenskapsveiligheid en vervoer, Sondag in ŉ verklaring gesê.
Hy het die polisie geloof vir hul flink optrede om die man vas te trek. “Die manier waarop hierdie moorde ondersoek is, is ŉ bewys van die polisie se toewyding om misdaad te bekamp,” sê hy.
Sit sekere vingers af dit sal werk met al die persone wat enige iets pleeg
Alle Alle misdade moet stopgesit word
Begin by die huis met disipline en dan by die skole en dan in die parlement. Dan sal al die misdade stop.
Sluit die drankwinkels, shebeens en dwelmhole om 80% van misdade te VOORKOM!
Want dwelms (alkohol ingesluit) maak dat goeie mense verander in gevaarlike misdadigers.